CELEX: 21994A0103(02)
Language: el
Date: 1992-05-02 00:00:00
Title: Συμφωνία για τον Ευρωπαϊκό Οικονομικό Χώρο - Πρωτόκολλο 1 σχετικά με τις οριζόντιες προσαρμογές

Avis juridique important

|

21994A0103(02)

Συμφωνία για τον Ευρωπαϊκό Οικονομικό Χώρο - Πρωτόκολλο 1 σχετικά με τις οριζόντιες προσαρμογές  

Επίσημη Εφημερίδα αριθ. L 001 της 03/01/1994 σ. 0037 - 0038

ΠΡΩΤΟΚΟΛΛΟ 1Σχετικά με  τις οριζόντιες προσαρμογέςΟι διατάξεις των πράξεων που αναφέρονται στα παραρτήματα της  συμφωνίας εφαρμόζονται σύμφωνα με τη συμφωνία και το παρόν πρωτόκολλο, εκτός εάν άλλως ορίζεται στο  αντίστοιχο παράρτημα. Οι ειδικές προσαρμογές, που είναι αναγκαίες για τις επιμέρους πράξεις,  καθορίζονται στο παράρτημα στο οποίο αναφέρεται η εν λόγω πράξη. 1.  ΕΙΣΑΓΩΓΙΚΑ ΜΕΡΗ ΤΩΝ ΠΡΑΞΕΩΝΤα προοίμια των πράξεων, στις οποίες γίνεται αναφορά, δεν  προσαρμόζονται για τους σκοπούς της συμφωνίας. Είναι σημαντικά στο βαθμό που είναι αναγκαία για την  ορθή ερμηνεία και εφαρμογή, στα πλαίσια της συμφωνίας, των διατάξεων που περιέχονται σ' αυτές τις  πράξεις. 2.  ΔΙΑΤΑΞΕΙΣ ΣΧΕΤΙΚΑ ΜΕ ΤΙΣ ΕΠΙΤΡΟΠΕΣ ΤΩΝ ΕΚΔιαδικασίες, θεσμικές ρυθμίσεις ή  άλλες διατάξεις που αφορούν επιτροπές των ΕΚ, οι οποίες περιλαμβάνονται στις πράξεις στις οποίες  γίνεται αναφορά, αντιμετωπίζονται στα άρθρα 81, 100 και 101 της συμφωνίας και στο πρωτόκολλο 31. 3.  ΔΙΑΤΑΞΕΙΣ ΓΙΑ ΤΗΝ ΚΑΘΙΕΡΩΣΗ ΔΙΑΔΙΚΑΣΙΩΝ ΠΡΟΣΑΡΜΟΓΗΣ/ΤΡΟΠΟΠΟΙΗΣΗΣ ΚΟΙΝΟΤΙΚΩΝ  ΠΡΑΞΕΩΝΣτις περιπτώσεις κατά τις οποίες πράξη στην οποία γίνεται αναφορά προβλέπει διαδικασίες  των ΕΚ σχετικά με την προσαρμογή, την επέκταση ή την τροποποίησή της ή σχετικά με την ανάπτυξη νέων  κοινοτικών πολιτικών, πρωτοβουλιών ή πράξεων, εφαρμόζονται οι σχετικές διαδικασίες λήψης αποφάσεων,  που προβλέπονται στη συμφωνία. 4.  ΑΝΤΑΛΛΑΓΗ ΠΛΗΡΟΦΟΡΙΩΝ ΚΑΙ ΔΙΑΔΙΚΑΣΙΕΣ ΚΟΙΝΟΠΟΙΗΣΗΣα)  Στις περιπτώσεις  κατά τις οποίες κράτος μέλος της ΕΚ υποχρεούται να αποστείλει πληροφορίες στην Επιτροπή των ΕΚ,  κράτος της ΕΖΕΣ οφείλει να αποστείλει αυτές τις πληροφορίες στην Εποπτεύουσα Αρχή της ΕΖΕΣ και σε  μόνιμη επιτροπή των κρατών της ΕΖΕΣ. Το αυτό εφαρμόζεται όταν η διαβίβαση πληροφοριών  πραγματοποιείται από τις αρμόδιες αρχές. Η Επιτροπή των ΕΚ και η Εποπτεύουσα Αρχή της ΕΖΕΣ  ανταλλάσσουν πληροφορίες, τις οποίες έχουν λάβει από τα κράτη μέλη της ΕΚ ή από τα κράτη της ΕΖΕΣ,  ή από τις αρμόδιες αρχές. β) Στις περιπτώσεις κατά τις οποίες κράτος μέλος της ΕΚ υποχρεούται να αποστείλει πληροφορίες σε  ένα ή περισσότερα άλλα κράτη μέλη της ΕΚ, αποστέλλει, επίσης, αυτές τις πληροφορίες στην Επιτροπή  των ΕΚ, η οποία οφείλει να τις διαβιβάσει περαιτέρω στη μόνιμη επιτροπή προς διανομή τους στα κράτη  της ΕΖΕΣ. Κράτος της ΕΖΕΣ διαβιβάζει τις αντίστοιχες πληροφορίες σε ένα ή περισσότερα άλλα κράτη της ΕΖΕΣ και  στη μόνιμη επιτροπή, που οφείλουν να τις διαβιβάσουν περαιτέρω στην Επιτροπή των ΕΚ προς διανομή  στα κράτη μέλη της ΕΚ. Το αυτό εφαρμόζεται σε περίπτωση κατά την οποία οι πληροφορίες διαβιβάζονται  από τις αρμόδιες αρχές. γ) Σε τομείς στους οποίους, λόγω του επείγοντος χαρακτήρα, απαιτείται ταχεία διαβίβαση πληροφοριών,  εφαρμόζονται κατάλληλες λύσεις κατά τομέα για την άμεση ανταλλαγή πληροφοριών. δ) Λειτουργίες της Επιτροπής των ΕΚ στο πλαίσιο διαδικασιών ελέγχου ή έγκρισης, ενημέρωσης,  γνωστοποίησης ή διαβούλευσης και παρόμοιων θεμάτων, διεκπεραιώνονται για τα κράτη της ΕΖΕΣ σύμφωνα  με διαδικασίες που έχουν θεσπιστεί μεταξύ αυτών. Τούτο συμβαίνει με την επιφύλαξη των παραγράφων 2,  3 και 7. Η Επιτροπή των ΕΚ και η Εποπτεύουσα Αρχή της ΕΖΕΣ ή η μόνιμη επιτροπή, κατά περίπτωση,  ανταλλάσσουν κάθε πληροφορία σχετικά με τέτοια θέματα. Κάθε ζήτημα που ανακύπτει στο ανωτέρω  πλαίσιο είναι δυνατόν να παραπέμπεται στη Μικτή Επιτροπή του ΕΟΧ. 5.  ΔΙΑΔΙΚΑΣΙΕΣ ΕΠΑΝΕΞΕΤΑΣΗΣ ΚΑΙ ΑΝΑΦΟΡΑΣΣτις περιπτώσεις κατά τις οποίες,  σύμφωνα με πράξη στην οποία γίνεται αναφορά, η Επιτροπή των ΕΚ ή άλλος οργανισμός της ΕΚ συντάσσει  αναφορά ή έκθεση αξιολόγησης, ή κάτι παρόμοιο, η Εποπτεύουσα Αρχή της ΕΖΕΣ ή η μόνιμη επιτροπή,  κατά περίπτωση, συντάσσει συγχρόνως, εκτός εάν έχει συμφωνηθεί διαφορετικά, και κατά τον δέοντα  τρόπο, αντίστοιχη αναφορά ή έκθεση αξιολόγησης, ή κάτι παρόμοιο, όσον αφορά τα κράτη της ΕΖΕΣ. Η  Επιτροπή των ΕΚ και η Εποπτεύουσα Αρχή της ΕΖΕΣ ή η μόνιμη επιτροπή, κατά περίπτωση, προβαίνουν σε  αμοιβαίες διαβουλεύσεις και σε ανταλλαγή πληροφοριών κατά τη διάρκεια της σύνταξης των αντίστοιχων  αναφορών τους, αντίγραφα των οποίων οφείλουν να αποστέλλουν στη Μικτή Επιτροπή του ΕΟΧ. 6.  ΔΗΜΟΣΙΕΥΣΗ ΤΩΝ ΠΛΗΡΟΦΟΡΙΩΝα)  Στις περιπτώσεις κατά τις οποίες, σύμφωνα με  πράξη στην οποία γίνεται αναφορά, κράτος μέλος της ΕΚ υποχρεούται να δημοσιεύει κάποια πληροφορία  σχετικά με πραγματικά περιστατικά, διαδικασίες ή κάτι παρόμοιο, τα κράτη της ΕΖΕΣ επίσης οφείλουν  να δημοσιεύουν, βάσει της συμφωνίας, τις σχετικές πληροφορίες κατ' ανάλογο τρόπο. β) Στις περιπτώσεις κατά τις οποίες, σύμφωνα με πράξη στην οποία γίνεται αναφορά, πραγματικά  περιστατικά, διαδικασίες, αναφορές ή κάτι παρόμοιο πρέπει να δημοσιεύονται στην Επίσημη Εφημερίδα  των Ευρωπαϊκών Κοινοτήτων, η αντίστοιχη πληροφορία που αφορά τα κράτη της ΕΖΕΣ δημοσιεύεται σε  χωριστό τμήμα αυτής για τον ΕΟΧ (1). 7.  ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣΤα δικαιώματα που παρέχονται και οι υποχρεώσεις  που επιβάλλονται στα κράτη μέλη της ΕΚ ή στους δημόσιους φορείς, τις επιχειρήσεις ή τα φυσικά  πρόσωπα αυτών, κατά τις μεταξύ τους σχέσεις, εννοείται ότι παρέχονται ή επιβάλλονται στα  συμβαλλόμενα μέρη, και τούτο συμβαίνει επίσης, ενδεχομένως, όσον αφορά τις αρμόδιες αρχές, τους  δημόσιους φορείς, τις επιχειρήσεις ή τα φυσικά πρόσωπα αυτών. 8.  ΑΝΑΦΟΡΕΣ ΣΕ ΕΔΑΦΗΣτις περιπτώσεις κατά τις οποίες, οι πράξεις στις οποίες  γίνεται αναφορά περιέχουν αναφορές στο έδαφος της «Κοινότητας» ή της «κοινής αγοράς», οι αναφορές  θεωρείται, για τους σκοπούς της συμφωνίας, ότι αφορούν τα εδάφη των συμβαλλομένων μερών, όπως  ορίζονται στο άρθρο 126 της συμφωνίας. 9.  ΑΝΑΦΟΡΕΣ ΣΕ ΥΠΗΚΟΟΥΣ ΚΡΑΤΩΝ ΜΕΛΩΝ ΤΗΣ ΕΚΣτις περιπτώσεις κατά τις οποίες  οι πράξεις στις οποίες γίνεται αναφορά περιέχουν αναφορές σε υπηκόους κρατών μελών της ΕΚ, οι  αναφορές θεωρείται, για τους σκοπούς της συμφωνίας, ότι αφορούν, επίσης, υπηκόους κρατών της ΕΖΕΣ. 10.  ΑΝΑΦΟΡΕΣ ΣΕ ΓΛΩΣΣΕΣΣτις περιπτώσεις κατά τις οποίες πράξη στην οποία  γίνεται αναφορά παρέχει σε κράτη μέλη της ΕΚ ή στους δημόσιους φορείς, τις επιχειρήσεις ή τα φυσικά  πρόσωπα αυτών δικαιώματα ή επιβάλλει υποχρεώσεις όσον αφορά τη χρήση οποιασδήποτε από τις επίσημες  γλώσσες της Ευρωπαϊκής Κοινότητας, εννοείται ότι παρέχονται ή επιβάλλονται, στα συμβαλλόμενα μέρη,  τις αρμόδιες αρχές, τους δημόσιους φορείς, τις επιχειρήσεις ή τα φυσικά πρόσωπα αυτών, τα  αντίστοιχα δικαιώματα και υποχρεώσεις όσον αφορά τη χρήση οποιασδήποτε από τις επίσημες γλώσσες  όλων των συμβαλλομένων μερών. 11.  ΕΝΑΡΞΗ ΙΣΧΥΟΣ ΚΑΙ ΕΦΑΡΜΟΓΗ ΤΩΝ ΠΡΑΞΕΩΝΔεν προβλέπονται για τους σκοπούς  της συμφωνίας διατάξεις σχετικά με την έναρξη ισχύος ή την εφαρμογή των πράξεων που αναφέρονται στα  παραρτήματα της συμφωνίας. Τα χρονικά όρια και οι ημερομηνίες κατά τις οποίες αρχίζουν να ισχύουν  και να εφαρμόζονται στα κράτη της ΕΖΕΣ πράξεις στις οποίες γίνεται αναφορά απορρέουν από το άρθρο  129, παράγραφος 3, της συμφωνίας, καθώς και από διατάξεις σχετικά με τις μεταβατικές ρυθμίσεις. 12.  ΑΠΟΔΕΚΤΕΣ ΤΩΝ ΚΟΙΝΟΤΙΚΩΝ ΠΡΑΞΕΩΝΔεν έχουν εφαρμογή για τους σκοπούς της  συμφωνίας διατάξεις που αναφέρουν ότι κοινοτική πράξη απευθύνεται στα κράτη μέλη της Κοινότητας.  (1)  Ο πίνακας περιεχομένων του τμήματος για τον ΕΟΧ περιλαμβάνει, επίσης,  παραπομπές, βάσει των οποίων είναι δυνατόν να ανευρεθεί η εν λόγω πλήροφορία σε σχέση με την ΕΚ και  τα κράτη μέλη της.